Bár még kevés adat áll rendelkezésre, a COVID-19 megjelenése előtt a globális vállalatok 44%-a nem engedélyezte a távmunkát. A vállalatok ezért valószínűleg nem állnak készen arra, hogy útmutatást nyújtsanak csapataik számára a funkcionális és kényelmes otthoni munkaterület és az otthoni munkavégzés megteremtésének módjáról. Az ergonómia azt vizsgálja, hogy a munkakörnyezet miként felel meg a felhasználó igényeinek. Kulcsfontosságú annak megértése, hogyan lehet az otthoni munkahely ergonómiáját biztosítani, valamint támogatni a mozgást. Noha a WELL Standard nem foglalkozik közvetlenül az otthoni munkavégzés forgatókönyveivel, sok stratégiát nagymértékben/praktikusan adaptálhatunk az otthoni munkához. Biztosítsa a napi szintű testmozgási lehetőséget az épületben vagy annak közvetlen környékén az immunrendszer erősítése érdekében. Tegye lehetővé a sportolási lehetőség biztonságos használatát fertőtlenített eszközökkel. Biztosítson a munkatársaknak óránként mikroszünetet, a testmozgási lehetőségek csökkenésével ezek szerepe megnövekedett (napi 15 x 2 perc mozgás jobb a gerincnek, mint napi 1 x 30 perc). Ösztönözze a munkatársakat a lépcsőház használatára a lift helyett – vonzóbbá tehető a lépcsőház növényekkel, művészeti alkotásokkal, fénnyel vagy zenével is.   Bővebb tartalom a WELL Kanapé webinárium-sorozat ide vonatkozó előadásában: